R. Madej, poslanec: (2006-03-16):
Národná rada Slovenskej republiky uznesením z 1. februára 2006 č. 2081  pridelila návrh skupiny poslancov na vydanie ústavného zákona, ktorým sa mení a dopĺňa ústava na  prerokovanie všetkým výborom Národnej rady Slovenskej republiky okrem zahraničného výboru, Výboru Národnej rady Slovenskej republiky pre nezlučiteľnosť funkcií, Výboru Národnej rady Slovenskej republiky pre európske záležitosti, Osobitného kontrolného výboru Národnej rady na kontrolu činnosti Slovenskej informačnej služby, osobitného kontrolného výboru na kontrolu činnosti Vojenského spravodajstva, osobitného kontrolného výboru na kontrolu činnosti Národného bezpečnostného úradu a Výboru Národnej rady Slovenskej republiky na kontrolu použitia informačno-technických prostriedkov. Poslanci Národnej rady Slovenskej republiky, ktorí nie sú členmi výborov, ktorým bol návrh ústavného zákona pridelený, neoznámili v určenej lehote gestorskému výboru žiadne stanovisko k predmetnému návrhu ústavného zákona. Návrh skupiny poslancov Národnej rady Slovenskej republiky na vydanie ústavného zákona, ktorým sa mení a dopĺňa Ústava Slovenskej republiky odporúčali Národnej rade Slovenskej republiky schváliť: Ústavnoprávny výbor Národnej rady Slovenskej republiky uznesením č. 996 zo 7. marca 2006, Výbor Národnej rady Slovenskej republiky pre hospodárstvo, privatizáciu a podnikanie uznesením č. 762 zo 7. marca 2006, Výbor Národnej rady Slovenskej republiky pre verejnú správu uznesením č. 367 zo 7. marca 2006, Výbor Národnej rady Slovenskej republiky pre obranu a bezpečnosť uznesením č. 468 z 1. marca 2006,  Výbor Národnej rady Slovenskej republiky pre vzdelanie, vedu, šport a mládež, kultúru a médiá uznesením č. 477 z 8. marca 2006, Výbor Národnej rady Slovenskej republiky pre ľudské práva, národnosti a postavenie žien uznesením č. 404 z 2. marca 2006 a Mandátový a imunitný výbor Národnej rady Slovenskej republiky uznesením č. 40 z 15. marca 2006. Výbory pre sociálne veci a bývanie, zdravotníctvo, pôdohospodárstvo, pre životné prostredie a ochranu prírody neprijali platné uznesenie, nakoľko predložený návrh uznesenia nezískal súhlas aspoň trojpätinovej väčšiny všetkých poslancov podľa § 52 ods. 4 zákona o rokovacom poriadku Národnej rady Slovenskej republiky. Mandátový a imunitný výbor prijal uznesenie č. 40 z 15. marca 2006, v ktorom odporúča predmetný návrh ústavného zákona schváliť. Výbor pre financie, rozpočet a menu návrh ústavného zákona prerokoval. O návrhu uznesenia nehlasoval, nakoľko v rozhodnom čase nebola prítomná trojpätinová väčšina všetkých poslancov výboru. V časti IV spoločnej správy sú uvedené pozmeňujúce návrhy jednotlivých výborov k predmetnému návrhu ústavného zákona. Gestorský výbor na základe stanovísk výborov k návrhu skupiny poslancov Národnej rady Slovenskej republiky na vydanie ústavného zákona, ktorým sa mení a dopĺňa ústava vyjadrených v ich uzneseniach uvedených pod bodom III tejto správy a stanovísk poslancov gestorského výboru vyjadrených v rozprave k tomuto návrhu ústavného zákona odporúča Národnej rade Slovenskej republiky návrh skupiny poslancov Národnej rady Slovenskej republiky na vydanie ústavného zákona, ktorým sa mení a dopĺňa Ústava Slovenskej republiky schváliť v znení schválených pozmeňujúcich návrhov uvedených v tejto správe. Spoločná správa výborov Národnej rady Slovenskej republiky o prerokovaní návrhu skupiny poslancov Národnej rady Slovenskej republiky na vydanie ústavného zákona, ktorým sa mení a dopĺňa Ústava Slovenskej republiky bola schválená uznesením Ústavnoprávneho výboru Národnej rady Slovenskej republiky zo 14. marca 2006 pod číslom 1000. Týmto uznesením zároveň výbor poveril spoločného spravodajcu predkladať návrhy podľa § 81 ods. 2, § 83 ods. 4, § 84 ods. 2 a § 86 zákona o rokovacom poriadku Národnej rady Slovenskej republiky. Dovoľte, aby som predložil spoločnú správu výborov k návrhu skupiny poslancov Národnej rady Slovenskej republiky na vydanie zákona, ktorým sa dopĺňa zákon Slovenskej národnej rady č. 372/1990 Zb. o priestupkoch v znení neskorších predpisov. Národná rada Slovenskej republiky uznesením z 1. februára 2006 pod číslom 2082 pridelila návrh skupiny poslancov Národnej rady Slovenskej republiky na vydanie zákona, ktorým sa  dopĺňa zákon Slovenskej národnej rady č. 372/1990 Zb. o priestupkoch v znení neskorších predpisov na prerokovanie všetkým výborom Národnej rady Slovenskej republiky okrem  zahraničného výboru, výboru pre nezlučiteľnosť funkcií, výboru pre európske záležitosti, osobitného kontrolného výboru na kontrolu činnosti Slovenskej informačnej služby, osobitného kontrolného výboru na kontrolu činnosti Vojenského spravodajstva, osobitného kontrolného výboru na kontrolu činnosti Národného bezpečnostného úradu, Výboru Národnej rady Slovenskej republiky na kontrolu použitia informačno-technických prostriedkov. Poslanci Národnej rady Slovenskej republiky, ktorí nie sú členmi výborov, ktorým bol návrh zákona pridelený, neoznámili v určenej lehote gestorskému výboru žiadne stanovisko k predmetnému návrhu zákona. Návrh skupiny poslancov Národnej rady Slovenskej republiky na vydanie zákona, ktorým sa  dopĺňa zákon Slovenskej národnej rady č. 372/1990 Zb. o priestupkoch odporúčali Národnej rade Slovenskej republiky schváliť Ústavnoprávny výbor Národnej rady Slovenskej republiky uznesením č. 997 zo 7. marca 2006, Výbor Národnej rady Slovenskej republiky pre hospodárstvo, privatizáciu a podnikanie uznesením č. 763 zo 7. marca 2006, Výbor Národnej rady Slovenskej republiky pre pôdohospodárstvo uznesením č. 447 zo 7. marca 2006, Výbor Národnej rady Slovenskej republiky pre verejnú správu uznesením č. 368 zo 7. marca 2006, Výbor Národnej rady Slovenskej republiky pre obranu a bezpečnosť uznesením č. 467 z 1. marca 2006, Výbor Národnej rady Slovenskej  republiky pre vzdelanie, vedu, šport a mládež, kultúru a médiá uznesením č. 478 z 8. marca 2006, Výbor Národnej rady Slovenskej republiky pre ľudské práva, národnosti a postavenie žien uznesením č. 405 z 2. marca 2006, Výbor Národnej rady Slovenskej republiky pre zdravotníctvo uznesením č. 304 zo 7. marca 2006, Výbor Národnej rady Slovenskej republiky pre životné prostredie a ochranu prírody uznesením č. 307 z 8. marca 2006 a Mandátový a imunitný výbor Národnej rady Slovenskej republiky uznesením č. 41 z 15. marca 2006. Výbory pre sociálne veci a bývanie, pre financie a výbor pre rozpočet a menu neprijali platné uznesenie, nakoľko návrh uznesenia nezískal podporu potrebnej nadpolovičnej väčšiny prítomných poslancov. Mandátový a imunitný výbor prijal uznesenie, v ktorom odporúča predmetný návrh zákona schváliť. Z uznesení výborov Národnej rady Slovenskej republiky pod bodom III vyplývajú pozmeňujúce návrhy, ktoré sú uvedené v časti IV spoločnej správy. Gestorský výbor na základe stanovísk výborov k návrhu skupiny poslancov Národnej rady Slovenskej republiky na vydanie zákona, ktorým sa dopĺňa zákon Slovenskej národnej rady č. 372/1990 Zb. o priestupkoch v ich uzneseniach pod bodom III tejto správy a stanovísk poslancov gestorského výboru vyjadrených v rozprave k tomuto návrhu zákona odporúča Národnej rade Slovenskej republiky návrh skupiny poslancov schváliť v znení schváleného pozmeňujúceho návrhu uvedeného v tejto správe. Spoločná správa výborov Národnej rady Slovenskej republiky o prerokovaní návrhu skupiny poslancov na vydanie zákona, ktorým sa dopĺňa zákon Slovenskej národnej rady č. 372/1990 Zb. o priestupkoch bola schválená uznesením Ústavnoprávneho výboru Národnej rady Slovenskej republiky zo 14. marca 2006 pod číslom 1001. Týmto uznesením výbor zároveň poveril spoločného spravodajcu predložiť návrhy podľa § 81 ods. 2, § 83 ods. 4, § 84 ods. 2 a § 86 zákona o rokovacom poriadku Národnej rady Slovenskej republiky. Pán predseda, skončil som, prosím, otvorte rozpravu. Ďakujem.